1 ліпеня ў Сенатарскім зале Новага Замка адчыніла свае дзверы выстава, прысвечаная грашоваму абарачэнню на нашых землях. Папяровыя грошы, што выйшлі з абароту і сталі аб’ектам калекцыянавання, у нас прынята называць бонамі, а само іх збіранне – баністыкай. Грошы – адзін з самых старажытных аб’ектаў збірання, яны заўсёды былі творам мастацтва і выклікалі цікавасць.